title: 2013/616/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune Clean Sky aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune Clean Sky aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/340

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului întreprinderii comune Clean Sky aferent exercițiului financiar 2011
   (2013/616/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune Clean Sky pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune Clean Sky pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (4), în special articolul 11 alineatul (4),

               —

               având în vedere normele financiare ale întreprinderii comune Clean Sky adoptate printr-o decizie a Consiliului său de conducere la 7 noiembrie 2008,

               —

               având în vedere Avizul nr. 2/2011 referitor la normele financiare ale întreprinderii comune Clean Sky emis de Curtea de Conturi la 8 februarie 2011,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0086/2013),

               1.

               acordă directorului executiv al întreprinderii comune Clean Sky descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune Clean Sky, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 9.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 1.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune Clean Sky aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune Clean Sky pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune Clean Sky pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (4), în special articolul 11 alineatul (4),

                  —

                  având în vedere normele financiare ale întreprinderii comune Clean Sky adoptate printr-o decizie a Consiliului său de conducere la 7 noiembrie 2008,

                  —

                  având în vedere Avizul nr. 2/2011 referitor la normele financiare ale întreprinderii comune Clean Sky emis de Curtea de Conturi la 8 februarie 2011,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0086/2013),

                  A.

                  întrucât întreprinderea comună Clean Sky („întreprinderea comună”) a fost înființată în decembrie 2007 pentru o perioadă de 10 ani cu obiectivul de a accelera dezvoltarea, validarea și demonstrarea, în Uniunea Europeană, a tehnologiilor ecologice de transport aerian, în vederea punerii cât mai rapide în practică a acestor tehnologii;

                  B.

                  întrucât întreprinderea comună a început să funcționeze autonom în noiembrie 2009;

                  C.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011;

                  D.

                  întrucât Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune;

                  E.

                  întrucât contribuția maximă a Uniunii la întreprinderea comună pentru cei 10 ani este de 800 000 000 EUR, sumă ce provine din bugetul celui de-al 7-lea Program-cadru pentru cercetare,

         Gestiunea bugetară și financiară

                  1.

                  ia act de faptul că bugetul rectificativ definitiv al întreprinderii comune pentru exercițiul financiar 2011 a cuprins credite de angajament în valoare de 175 000 000 EUR și credite de plată în valoare de 159 800 000 EUR; observă, de asemenea, că ratele de utilizare a creditelor de angajament și a celor de plată au fost de 94 % și, respectiv, de 64 %; solicită să i se transmită un raport amănunțit cu privire la deficiențele menționate, împreună cu o serie de propuneri concrete pentru îmbunătățirea treptată a ratelor de utilizare;

                  2.

                  își exprimă îngrijorarea în legătură cu faptul că rata scăzută de utilizare a creditelor de plată indică întârzieri în desfășurarea activităților întreprinderii comune, inclusiv intervale mari de timp între momentul publicării cererilor de propuneri și cel al semnării acordurilor de grant; îndeamnă întreprinderea comună să ia toate măsurile necesare pentru a evita asemenea întârzieri, reducând intervalul mediu de timp dintre publicarea cererii de propuneri și semnarea acordurilor de grant ale întreprinderii comune de la 291 de zile pentru prima cerere lansată în 2011;

                  3.

                  subliniază faptul că nivelul scăzut de execuție bugetară este reflectat de soldul de trezorerie excesiv, care se ridica la 51 000 000 EUR la sfârșitul exercițiului, reprezentând 32 % din creditele de plată disponibile pentru 2011;

                  4.

                  regretă faptul că întreprinderea comună, contrar dispozițiilor din normele sale financiare, a reportat în 2012 credite de plată în valoare de 68 000 000 EUR, fără o decizie a Consiliului de conducere în acest sens;

                  5.

                  constată că s-au înregistrat întârzieri semnificative în 2011 la primirea declarațiilor de cheltuieli aferente acordurilor de grant încheiate cu membrii și că, în consecință, validarea unui număr mare de declarații nu a putut fi finalizată pentru conturile finale; observă că contribuțiile în natură conexe în valoare de 52 000 000 EUR nu au putut fi aprobate de Consiliul de conducere în timp util și, prin urmare, nu au fost înregistrate ca active nete, ci prezentate ca pasive; constată că, astfel, întreprinderea comună a raportat active nete negative în valoare de 18 500 000 EUR, deoarece conturile finale reflectă această situație de tranziție, care nu indică vreun risc privind solvabilitatea întreprinderii;

                  6.

                  este îngrijorat de faptul că Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor anuale ale întreprinderii comune, pe motiv că indicele de eroare rezultat în urma respectivelor audituri ex post era de 6,16 %; constată că întreprinderea comună a finalizat audituri ex post care acopereau 44 300 000 EUR (18,8 % din totalitatea declarațiilor de cheltuieli primite de întreprinderea comună începând din 2008); regretă că indicele de eroare rezultat în urma acestor audituri ex post era de 6,16 % și de 4,09 %, dacă se ține cont de acțiunile corective întreprinse, cum ar fi mecanismul de recuperare; reiterează faptul că întreprinderea comună ar trebui să consolideze, fără întârziere, calitatea controalelor sale ex ante privind gestionarea granturilor; solicită ca autoritatea care acordă descărcarea de gestiune să fie informată cu privire la rezultatele următoarelor procese de audit ex post desfășurate de întreprinderea comună; solicită de asemenea să se elaboreze un raport amănunțit, împreună cu o serie de propuneri, pentru o scădere treptată a indicilor de eroare;

         Sistemele de control intern

                  7.

                  constată pe baza observațiilor Curții de Conturi că, în cursul exercițiului 2011, întreprinderea comună nu a pus pe deplin în aplicare sistemele sale de control intern și de informare financiară, inclusiv noul instrument de gestionare a datelor referitoare la declarațiile de cheltuieli prezentate de membri și de beneficiari, și că sunt necesare măsuri suplimentare în ceea ce privește procedurile de control ex ante aplicate pentru validarea declarațiilor de cheltuieli; îndeamnă întreprinderea comună să ia toate măsurile necesare pentru finalizarea sistemelor sale de control intern și de informare financiară, precum și a instrumentelor considerate necesare;

                  8.

                  ia act cu regret de faptul că au fost constatate următoarele deficiențe în cadrul procedurilor de control ex ante aplicate în cazul declarațiilor de cheltuieli prezentate:

                              —

                              listele de verificare utilizate pentru controlul ex ante al declarațiilor de cheltuieli nu erau întotdeauna complete;

                              —

                              într-un caz, certificatul de audit care însoțea declarația de cheltuieli a unui asociat includea excepții referitoare la costurile de personal și la subcontractare, însă declarația de cheltuieli nu a fost ajustată ca urmare a acestor excepții;

                              —

                              contrar dispozițiilor din manualul de proceduri financiare, nu există elemente care să ateste că agenții cu sarcini operaționale verifică și aspectele financiare ale implementării contractelor; precum și

                              —

                              în cazul a cel puțin trei operațiuni, funcțiile de verificator financiar și de ordonator de credite se aflau în responsabilitatea șefului administrației, contrar dispozițiilor din manualul de proceduri financiare și principiului separării funcțiilor;

                  9.

                  ia act de faptul că contabilul a finalizat în martie 2012 validarea proceselor de lucru subiacente, conform cerințelor prevăzute de normele financiare ale întreprinderii comune; observă că, în raportul său de validare, contabilul a formulat o serie de recomandări referitoare, în special, la necesitatea de a îmbunătăți sistemul de validare a declarațiilor de cheltuieli și la introducerea unui instrument care să permită raportarea în mod corespunzător către conducere a aspectelor bugetare și contabile;

                  10.

                  constată că, în 2011, Serviciul de Audit Intern al Comisiei a efectuat un exercițiu de evaluare a riscurilor și că, pe baza rezultatelor evaluării respective a riscurilor, a fost prezentat spre adoptare Consiliului de conducere un plan strategic de audit pentru perioada 2012-2014; reamintește că întreprinderea comună a început să funcționeze autonom în noiembrie 2009;

                  11.

                  constată că procedura de emitere a ordinelor de recuperare privind costurile de funcționare ale întreprinderii comune nu a fost aplicată în mod corect, deoarece cererea de plată a contribuțiilor pe 2011 adresată membrilor nu a fost însoțită de o previziune privind fluxurile de numerar, așa cum se prevede în acordul de finanțare;

         Alte aspecte legate de gestiune

                  12.

                  ia act de constatarea Curții de Conturi potrivit căreia, la sfârșitul anului 2011, întreprinderea comună nu finalizase încă procedurile interne pentru supravegherea aplicării dispozițiilor referitoare la protecția, utilizarea și diseminarea rezultatelor activității de cercetare;

                  13.

                  reiterează faptul că Curtea de Conturi a sugerat, în Avizul său din 2011 referitor la normele financiare ale întreprinderii comune, modificarea unei serii de aspecte, dar că această procedură nu a fost încă finalizată; salută faptul că întreprinderea comună își va modifica normele financiare în cadrul procedurii de actualizare a regulamentului financiar cadru;

                  14.

                  constată că, în cursul exercițiului 2011, întreprinderea comună a elaborat un plan de asigurare a continuității activității și a înregistrat progrese în oficializarea politicilor privind securitatea în domeniul tehnologiei informației, precum și faptul că au fost definite elementele esențiale ale planului de recuperare în caz de dezastru, dar sunt necesare eforturi suplimentare pentru finalizarea și aprobarea acestuia;

                  15.

                  salută semnarea în februarie 2012 a acordului de găzduire dintre întreprinderea comună și autoritățile belgiene cu privire la spațiile pentru birouri, la privilegii și la imunități, precum și la alte tipuri de sprijin;

         Alte chestiuni

                  16.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 9.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 30, 4.2.2008, p. 1.

         (5)  JO L 357, 31.12.2002, p. 72.


title: 2011/614/UE: Decizia Parlamentului European din 10 mai 2011 privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/250

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2009
   (2011/614/UE)
   PARLAMENTUL EUROPEAN,

               —

               având în vedere conturile anuale finale ale Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009,

               —

               având în vedere Raportul Curții de Conturi privind conturile anuale ale Întreprinderii comune pentru inițiativa privind medicamentele inovatoare pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

               —

               având în vedere Recomandarea Consiliului din 15 februarie 2011 (05894/2011 – C7-0051/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (3), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0129/2011),

               1.

               acordă directorului executiv al Întreprinderii comune pentru punerea în aplicare a inițiativei tehnologice comune privind medicamentele inovatoare descărcarea de gestiune pentru execuția bugetului Întreprinderii comune aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune pentru punerea în aplicare a inițiativei tehnologice comune privind medicamentele inovatoare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 15.

      (2)  JO L 248, 16.9.2002, p. 1.

      (3)  JO L 30, 4.2.2008, p. 38.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Întreprinderii comune pentru inițiativa privind medicamentele inovatoare pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

                  —

                  având în vedere Recomandarea Consiliului din 15 februarie 2011 (05894/2011 – C7-0051/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (3), în special articolul 11 alineatul (4),

                  —

                  având în vedere Normele financiare ale Întreprinderii comune pentru punerea în aplicare a inițiativei tehnologice comune privind medicamentele inovatoare adoptate printr-o decizie a Consiliului său de conducere la 2 februarie 2009,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0129/2011),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

                  B.

                  întrucât Întreprinderea comună IMI a fost înființată în februarie 2007 pentru a îmbunătăți în mod semnificativ eficiența și eficacitatea procesului de dezvoltare a produselor medicamentoase, având ca scop, pe termen lung, să asigure producerea de către sectorul farmaceutic a unor medicamente inovatoare mai eficace și mai sigure;

                  C.

                  întrucât Întreprinderea comună se află în faza de demarare și nu și-a stabilit integral controalele interne și nici sistemul de raportare financiară până la sfârșitul lui 2009,

         Execuția bugetului

                  1.

                  constată că bugetul final pentru 2009 al Întreprinderii comune conținea credite de angajament în valoare de 82 000 000 EUR și credite de plată în valoare de 82 000 000 EUR; observă, de asemenea, că ratele de utilizare a creditelor de angajament și a celor de plată au fost de 97 % și, respectiv, de 1 %;

                  2.

                  recunoaște că Întreprinderea comună se află încă în perioada de demarare; este, cu toate acestea, preocupat de faptul că rata de execuție a creditelor de plată a fost de numai 1 %;

         Contribuțiile membrilor

                  3.

                  invită Întreprinderea comună să armonizeze prezentarea contribuțiilor membrilor în conturile sale, sub îndrumarea Comisiei;

                  4.

                  invită, în plus, Întreprinderea comună să elaboreze în continuare dispoziții privind aderarea, cofinanțarea și, în special, următoarele aspecte:

                              —

                              procedura de aderare a noilor membri;

                              —

                              contribuțiile în natură efectuate de membri;

                              —

                              condițiile în care Întreprinderea comună poate supune auditului contribuțiile membrilor;

                              —

                              condițiile în care Consiliul de conducere poate aproba cofinanțarea;

         Sistemele de control intern

                  5.

                  îndeamnă Întreprinderea comună să finalizeze punerea în practică a controalelor sale interne și a sistemului de raportare financiară;

                  6.

                  invită, în plus, Întreprinderea comună să includă în Normele sale financiare o trimitere specifică la competențele Serviciului de Audit Intern (IAS), în calitatea acestuia de auditor intern al Întreprinderii comune, pe baza dispozițiilor stabilite în Regulamentul financiar cadru pentru organismele comunitare;

                  7.

                  consideră, în special, că rolul IAS ca auditor intern ar trebui să fie consilierea Întreprinderii comune cu privire la gestionarea riscurilor, formulând avize independente referitoare la calitatea sistemelor de gestiune și control și emițând recomandări pentru îmbunătățirea condițiilor de punere în aplicare a operațiunilor și promovarea bunei gestiuni financiare; consideră, de asemenea, esențială prezentarea de către Întreprinderea comună autorității care acordă descărcarea de gestiune a unui raport întocmit de directorul executiv al Întreprinderii comune în care să fie prezentată o sinteză a numărului și tipurilor de audituri interne efectuate de auditorul intern, a recomandărilor formulate și a măsurilor întreprinse în urma acestor recomandări;

                  8.

                  consideră că, având în vedere dimensiunile bugetului său și complexitatea sarcinilor sale, Întreprinderea comună ar trebui să înființeze un comitet de audit, care să se afle în subordinea directă a Consiliului de conducere;

         Lipsa acordului de găzduire

                  9.

                  îndeamnă Întreprinderea comună să încheie fără întârziere un acord de găzduire cu Belgia referitor la spațiul de birouri, la privilegii și imunități, precum și la alte tipuri de sprijin ce urmează să fie acordat de Belgia Întreprinderii comune în conformitate cu Regulamentul (CE) nr. 73/2008 de instituire a Întreprinderii comune.

         (1)  JO C 342, 16.12.2010, p. 15.

         (2)  JO L 248, 16.9.2002, p. 1.

         (3)  JO L 30, 4.2.2008, p. 38.

         (4)  JO L 357, 31.12.2002, p. 72.


title: 2012/799/UE: Decizia Parlamentului European din 23 octombrie 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, secțiunea II – Consiliul#Rezoluția Parlamentului European din 23 octombrie 2012 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, secțiunea II – Consiliul

text:
               20.12.2012

               RO

               Jurnalul Oficial al Uniunii Europene

               L 350/69

         DECIZIA PARLAMENTULUI EUROPEAN
   din 23 octombrie 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, secțiunea II – Consiliul
   (2012/799/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 — C7-0258/2011] (2),

               —

               având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în anul 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere Decizia sa din 10 mai 2012 (5) de amânare a deciziei de descărcare de gestiune pentru exercițiul financiar 2010, precum și rezoluția care o însoțește,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

               —

               având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (7),

               —

               având în vedere Acordul interinstituțional între Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

               —

               având în vedere articolul 77 și anexa VI la Regulamentul său de procedură,

               —

               având în vedere cel de al doilea raport al Comisiei pentru control bugetar (A7-0301/2012),

               1.

               refuză să acorde Secretarului General al Consiliului descărcarea de gestiune pentru execuția bugetului Consiliului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 286, 17.10.2012, p. 22.

      (6)  JO L 248, 16.9.2002, p. 1.

      (7)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

      (8)  JO C 139, 14.6.2006, p. 1.

      REZOLUȚIA PARLAMENTULUI EUROPEAN
      din 23 octombrie 2012
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, secțiunea II – Consiliul
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2010 (1),

                  —

                  având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0258/2011] (2),

                  —

                  având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în anul 2010,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

                  —

                  având în vedere Decizia sa din 10 mai 2012 (5) de amânare a deciziei de descărcare de gestiune pentru exercițiul financiar 2010, precum și rezoluția care o însoțește,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene (TFUE),

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

                  —

                  având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (7),

                  —

                  având în vedere Acordul interinstituțional între Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

                  —

                  având în vedere articolul 77 și anexa VI la Regulamentul său de procedură,

                  —

                  având în vedere cel de al doilea raport al Comisiei pentru control bugetar (A7-0301/2012),

                  A.

                  întrucât „cetățenii au dreptul să știe cum le sunt cheltuite impozitele și cum este utilizată puterea încredințată organelor politice” (9);

                  B.

                  întrucât Consiliul, ca instituție a Uniunii, trebuie să fie supus controlului exercitat de cetățenii Uniunii în ceea ce privește utilizarea fondurilor Uniunii;

                  C.

                  întrucât, dintre instituțiile Uniunii, Parlamentul este singura aleasă prin vot direct și are responsabilitatea de a acorda descărcarea de gestiune pentru execuția bugetului general al Uniunii,

                  1.

                  subliniază rolul acordat Parlamentului European prin Tratatul privind funcționarea Uniunii Europene în ceea ce privește descărcarea de gestiune;

                  2.

                  reamintește că, în conformitate cu articolul 335 din Tratatul privind funcționarea Uniunii Europene, „Uniunea este reprezentată de fiecare instituție, în temeiul autonomiei lor administrative, pentru chestiunile referitoare la funcționarea lor”, ceea ce înseamnă, ținând seama de articolul 50 din Regulamentul financiar, că instituțiile sunt responsabile individual pentru execuția bugetelor lor;

                  3.

                  reamintește că, în conformitate cu articolul 77 din Regulamentul de procedură al Parlamentului European, „[d]ispozițiile care reglementează procedura privind acordarea descărcării de gestiune a Comisiei pentru execuția bugetară se aplică în același mod procedurii privind descărcarea de gestiune: […]

                              —

                              a persoanelor răspunzătoare de execuția bugetelor altor instituții și organe ale Uniunii Europene, cum ar fi Consiliul (în calitatea sa de executiv), Curtea de Justiție a Uniunii Europene, Curtea de Conturi, Comitetul Economic și Social European și Comitetul Regiunilor”;

         Avizul din declarația de asigurare 2010 a Curții de Conturi cu privire la Consiliu

                  4.

                  subliniază că, în raportul său anual pentru 2010, Curtea de Conturi a criticat finanțarea proiectului imobiliar „Résidence Palace” din cauza plăților efectuate în avans (punctul 7.19); observă că, potrivit constatării Curții de Conturi, în perioada 2008-2010, cuantumul total al plăților în avans efectuate de Consiliu a fost de 235 000 000 EUR; constată că sumele plătite proveneau din linii bugetare subutilizate; atrage atenția că „subutilizat” este termenul corect din punct de vedere politic pentru „suprabugetat”; subliniază faptul că, în 2010, Consiliul a majorat linia bugetară „Achiziția de bunuri imobile” cu 40 000 000 EUR;

                  5.

                  ia act de explicațiile Consiliului privind faptul că creditele au fost puse la dispoziție prin transferuri bugetare autorizate de autoritatea bugetară, în conformitate cu procedurile prevăzute la articolele 22 și 24 din Regulamentul financiar;

                  6.

                  este de acord cu opinia Curții de Conturi potrivit căreia o astfel de procedură aduce atingere principiului exactității bugetare, în pofida economiilor realizate în ceea ce privește plata chiriei;

                  7.

                  ia act de răspunsul Consiliului potrivit căruia liniile bugetare pentru interpretare și cheltuielile de deplasare ale delegațiilor ar trebui să reflecte într-o mai mare măsură consumul real și solicită o planificare bugetară mai bună pentru a evita practicile curente în viitor;

                  8.

                  reamintește Curții de Conturi sugestia Parlamentului de a efectua o evaluare aprofundată a sistemelor de supraveghere și control din cadrul Consiliului, similară cu evaluările pe care le-a efectuat la Curtea de Justiție, la Ombudsmanul European și la Autoritatea Europeană pentru Protecția Datelor în cursul pregătirii Raportului anual al Curții de Conturi pentru exercițiul financiar 2010;

                  9.

                  reiterează că supravegherea eficientă a procesului de execuție bugetară reprezintă o responsabilitate importantă, iar realizarea sa depinde pe deplin de o cooperare interinstituțională fără obstacole între Consiliu și Parlament;

         Chestiuni nesoluționate

                  10.

                  regretă dificultățile permanente întâmpinate în cadrul procedurilor de descărcare de gestiune pentru exercițiile financiare 2007, 2008 și 2009 în ceea ce privește desfășurarea unui dialog deschis și formal între Consiliu și Comisia pentru control bugetar și furnizarea de răspunsuri la întrebările comisiei; reamintește că Parlamentul a refuzat să acorde Secretarului General al Consiliului descărcarea de gestiune pentru execuția bugetului Consiliului aferent exercițiului financiar 2009, din motivele prezentate în rezoluțiile sale din 10 mai 2011 (10) și 25 octombrie 2011 (11);

                  11.

                  confirmă primirea unei serii de documente destinate procedurii de descărcare de gestiune 2010 (situațiile financiare finale pentru 2010, inclusiv conturile, raportul de activitate financiară și rezumatul auditurilor interne din 2010); încă așteaptă toate documentele necesare pentru descărcarea de gestiune (inclusiv cele privind auditul intern complet realizat în 2010);

                  12.

                  reamintește că, la 31 ianuarie 2012, președintele Comisiei pentru control bugetar a trimis o scrisoare (12) Președinției în exercițiu a Consiliului, solicitând Consiliului să răspundă la întrebările anexate scrisorii în cauză în cadrul procedurii de descărcare de gestiune;

                  13.

                  reamintește că în Rezoluția sa din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, secțiunea II – Consiliul, Parlamentul a formulat douăzeci și șase de întrebări suplimentare legate de procedura de descărcare de gestiune;

                  14.

                  regretă refuzul Consiliului de a răspunde la aceste întrebări;

                  15.

                  regretă, de asemenea, că Consiliul nu a acceptat invitația de a participa la reuniunea Parlamentului în care Comisia pentru control bugetar a dezbătut descărcarea de gestiune pentru 2010 a Consiliului;

                  16.

                  deplânge faptul că atitudinea Consiliului aduce atingere controlului democratic, precum și transparenței și responsabilității față de contribuabilii Uniunii;

                  17.

                  salută, cu toate acestea, faptul că Președinția în exercițiu a Consiliului a acceptat invitația Parlamentului la dezbaterile din plen din 10 mai 2012 cu privire la rapoartele de descărcare de gestiune pentru 2010; arată că este de dorit ca Parlamentul și Consiliul să ajungă, cât mai curând posibil, la un acord privind modalitățile de a pregăti descărcarea de gestiune;

                  18.

                  dorește să mulțumească Președinției daneze pentru aportul său constructiv pe întreaga durată de derulare a procedurii de descărcare de gestiune 2010; regretă totuși că Președinția daneză nu a putut să mențină rezultatele obținute de Președinția spaniolă și Președinția suedeză;

         Dreptul Parlamentului de a acorda descărcarea de gestiune

                  19.

                  subliniază dreptul Parlamentului de a acorda descărcarea de gestiune, în conformitate cu articolele 316, 317 și 319 din Tratatul privind funcționarea Uniunii Europene, care trebuie interpretate ținând seama de contextul și de scopul lor, și anume de a supune controlului și supravegherii parlamentare execuția întregului buget al Uniunii, fără excepție, și de a acorda descărcarea de gestiune separat nu numai pentru secțiunea bugetului executată de Comisie, ci și pentru secțiunile bugetului executate de celelalte instituții menționate la articolul 1 din Regulamentul financiar;

                  20.

                  constată că, în răspunsul său din 25 noiembrie 2011 la scrisoarea președintelui Comisiei pentru control bugetar, Comisia a declarat că este de dorit ca Parlamentul să continue să acorde, să amâne sau să refuze descărcarea de gestiune celorlalte instituții, așa cum a fost cazul până în prezent, ceea ce face cu atât mai greu de înțeles poziția excepțională a Consiliului;

                  21.

                  consideră că, în orice caz, gestiunea Consiliului ca instituție a Uniunii în cursul exercițiului vizat trebuie evaluată, asigurând astfel respectarea prerogativelor Parlamentului, în special aceea de a asigura răspunderea democratică în fața cetățenilor Uniunii;

                  22.

                  reamintește că cheltuielile Consiliului trebuie controlate în același mod ca cele ale celorlalte instituții și consideră că printre elementele fundamentale ale controlului ar trebui să se numere următoarele:

                              (a)

                              o reuniune oficială, desfășurată pe baza unui chestionar scris, la care să participe reprezentanți ai Consiliului și ai comisiei Parlamentului competente în fond pentru procedura de descărcare de gestiune pentru a răspunde la întrebările membrilor comisiei;

                              (b)

                              așa cum a indicat în Rezoluția sa din 16 iunie 2010 (13) referitoare la procedura de descărcare de gestiune a Consiliului pentru 2008, descărcarea de gestiune trebuie să se bazeze pe următoarele documente scrise transmise de toate instituțiile:

                                          —

                                          conturile exercițiului financiar încheiat aferente operațiunilor bugetare;

                                          —

                                          un bilanț financiar care descrie activul și pasivul;

                                          —

                                          raportul anual de activitate referitor la gestiunea lor bugetară și financiară;

                                          —

                                          raportul anual al auditorului intern;

                                          —

                                          publicarea deciziilor bugetare interne ale Consiliului;

                  23.

                  regretă faptul că, în cursul negocierilor pentru revizuirea Regulamentului financiar, nu s-a putut ajunge la un acord asupra posibilelor îmbunătățiri ale procedurii de descărcare de gestiune;

                  24.

                  salută organizarea în cadrul Comisiei pentru control bugetar a unui seminar privind diversele roluri ale Parlamentului și Consiliului în cadrul procedurii de descărcare de gestiune, care ar putea să ia în considerare, printre altele, următoarele elemente:

                              —

                              articolul 13 alineatul (2) din Tratatul privind Uniunea Europeană invită instituțiile să coopereze unele cu altele în mod loial;

                              —

                              articolul 319 din Tratatul privind funcționarea Uniunii Europene definește rolul Consiliului și cel al Parlamentului în cadrul procedurii de descărcare de gestiune:

                                          (i)

                                          rolul Consiliului este de a adresa Parlamentului European o recomandare privind descărcarea de gestiune a tuturor instituțiilor și organelor Uniunii Europene;

                                          (ii)

                                          rolul Parlamentului European este de a decide cu privire la descărcarea de gestiune a tuturor instituțiilor și organelor Uniunii Europene;

                              —

                              autonomia administrativă a fiecărei instituții a Uniunii în ceea ce privește propria funcționare;

                              —

                              articolele privind descărcarea de gestiune din Regulamentul financiar (articolele 145-147);

                              —

                              principiul democratic fundamental al transparenței și responsabilității;

                              —

                              obiectivul de ameliorare a eficacității, eficienței și economiei în execuția bugetului;

                              —

                              faptul că, pentru ca Parlamentul și Consiliul să-și îndeplinească rolurile respective, Tratatul privind funcționarea Uniunii Europene și Regulamentul financiar prevăd ca un anumit număr de documente să fie puse la dispoziția autorității de descărcare de gestiune:

                                          (i)

                                          raportul anual al Curții de Conturi, însoțit de răspunsurile instituțiilor verificate la observațiile Curții de Conturi, inclusiv declarația de asigurare, precum și alte rapoarte speciale ale Curții de Conturi;

                                          (ii)

                                          un raport de activitate anual bazat pe rezultatele obținute, în special în ceea ce privește indicațiile date de Parlament și Consiliu în conformitate cu articolul 319 din Tratatul privind funcționarea Uniunii Europene;

                                          (iii)

                                          conturile exercițiului financiar încheiat, aferente operațiunilor bugetare;

                                          (iv)

                                          un bilanț financiar care descrie activul și pasivul;

                                          (v)

                                          un raport referitor la gestiunea bugetară și financiară;

                                          (vi)

                                          un raport rezumativ privind numărul și tipul de lucrări de audit intern realizate, recomandările formulate și acțiunile întreprinse ca urmare a acestor recomandări;

                              —

                              Consiliul ar trebui să furnizeze Parlamentului, ca autoritate care ia decizia cu privire la descărcarea de gestiune, toate informațiile legate de descărcare pe care acesta le solicită;

                              —

                              Consiliul răspunde în scris la întrebările Parlamentului legate de descărcarea de gestiune;

                              —

                              toate instituțiile și organele Uniunii ar trebui tratate în același mod atunci când Consiliul pregătește recomandarea sa de descărcare de gestiune;

                              —

                              înainte de sfârșitul lunii ianuarie 2013, va fi organizată o reuniune cu privire la aspectele ce țin de descărcarea de gestiune, legate de punctele de mai sus, între Parlament și Consiliu;

                              —

                              Președinția Consiliului ar trebui să participe în mod activ la prezentarea raportului anual al Curții de Conturi și la dezbaterea din plenul Parlamentului cu privire la descărcarea de gestiune.

         (1)  JO L 64, 12.3.2010.

         (2)  JO C 332, 14.11.2011, p. 1.

         (3)  JO C 326, 10.11.2011, p. 1.

         (4)  JO C 332, 14.11.2011, p. 134.

         (5)  JO L 286, 17.10.2012, p. 22.

         (6)  JO L 248, 16.9.2002, p. 1.

         (7)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

         (8)  JO C 139, 14.6.2006, p. 1.

         (9)  Inițiativa europeană în materie de transparență.

         (10)  JO L 250, 27.9.2011, p. 25.

         (11)  JO L 313, 26.11.2011, p. 13.

         (12)  Scrisoarea nr. 301653 din 31 ianuarie 2012.

         (13)  JO L 252, 25.9.2010, p. 24.


title: 2011/592/UE: Decizia Parlamentului European din 10 mai 2011 privind descărcarea de gestiune pentru execuția bugetului Fundației Europene de Formare aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Fundației Europene de Formare aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/196

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Fundației Europene de Formare aferent exercițiului financiar 2009
   (2011/592/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2009,

               —

               având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2009, însoțit de răspunsurile Fundației (1),

               —

               având în vedere Recomandarea Consiliului din 15 februarie 2011 (05892/2011 – C7–0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (3), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0109/2011),

               1.

               acordă directorului Fundației Europene de Formare descărcarea de gestiune pentru execuția bugetului Fundației aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 149.

      (2)  JO L 248, 16.9.2002, p. 1.

      (3)  JO L 354, 31.12.2008, p. 82.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Fundației Europene de Formare aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Fundației Europene de Formare pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2009, însoțit de răspunsurile Fundației (1),

                  —

                  având în vedere Recomandarea Consiliului din 15 februarie 2011 (05892/2011 – C7–0052/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (3), în special articolul 17,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0109/2011),

                  A.

                  întrucât Curtea de Conturi afirmă că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

                  B.

                  întrucât, la 5 mai 2010, Parlamentul a acordat directorului Fundației Europene de Formare descărcarea de gestiune pentru execuția bugetului Fundației aferent exercițiului financiar 2008 (5), iar în rezoluția sa care însoțea decizia de descărcare de gestiune, Parlamentul, printre altele,

                              —

                              a constatat că, în urma reformării din 2008 a Regulamentului (CEE) nr. 1360/90 al Consiliului din 7 mai 1990 privind înființarea Fundației Europene de Formare (6), Fundația a dobândit posibilitatea de a-și dezvolta cunoștințele de specialitate în alte domenii decât cele din anii precedenți;

                              —

                              și-a exprimat îngrijorarea în legătură cu constatările Curții de Conturi referitoare la lipsa de transparență în procedurile de selecție a personalului și în legătură cu intervenția Oficiului European de Luptă Antifraudă (OLAF), care a deschis o anchetă (OF/2009/0370);

                              —

                              a îndemnat Fundația să prezinte un raport cu privire la alocarea resurselor sale umane; a subliniat, în special, că luarea insuficientă în considerare a resurselor umane în contextul programării anuale și al raportului de activitate implică un risc de ineficiență;

                  C.

                  întrucât bugetul Fundației pentru exercițiul 2009 a fost de 19 100 000 EUR, cu 0,5 % mai mic decât bugetul aferent exercițiului financiar 2008,

                  1.

                  atrage atenția asupra confirmării Curții de Conturi potrivit căreia conturile anuale ale Fundației, ce corespund unui buget de 19 100 000 EUR, prezintă cu fidelitate situația financiară a Fundației la 31 decembrie 2009, iar operațiunile și fluxurile de numerar ale Fundației pentru exercițiul financiar 2009 sunt conforme cu regulamentul financiar al Fundației;

         Performanță

                  2.

                  salută intenția Fundației de a îmbunătăți performanțele sistemelor de educație și formare profesională din țările partenere ale Fundației (Procesul de la Torino) și de a dezvolta o metodologie comună cu organizațiile internaționale și donatorii bilaterali pentru a-și îmbunătăți rolul;

                  3.

                  solicită din nou Fundației să prezinte, într-un tabel anexat la viitorul raport al Curții de Conturi, o comparație între operațiunile înregistrate în exercițiul financiar care face obiectul descărcării de gestiune și cele înregistrate în exercițiul financiar precedent pentru a permite autorității care acordă descărcarea de gestiune să evalueze mai bine performanța Fundației de la un exercițiu la altul;

         Cooperarea cu Centrul European pentru Dezvoltarea Formării Profesionale (Cedefop)

                  4.

                  ia act de faptul că, în noiembrie 2009, acordul de cooperare dintre Fundație și Cedefop a fost reînnoit pe perioada 2010-2013; remarcă faptul că, în fiecare an, Fundația și Cedefop elaborează, în contextul cadrului de cooperare, un program de lucru comun care este anexat la programul de lucru al fiecărei agenții; salută intenția Fundației de a dedica mai mult spațiu în viitoarele rapoarte anuale de activitate informării cu privire la aplicarea programului de lucru comun;

         Gestiune bugetară

                  5.

                  îndeamnă Fundația să elaboreze mai riguros procedurile bugetare pentru a evita numărul semnificativ de transferuri bugetare; invită, de asemenea, Fundația să obțină autorizația consiliului său de conducere atunci când sunt necesare transferuri; reamintește că acest lucru este impus de regulamentul financiar al Fundației;

                  6.

                  reamintește totodată Fundației obligația de a prezenta o situație rezumativă a plăților scadente în următoarele exerciții financiare pentru respectarea angajamentelor bugetare asumate în exercițiile financiare anterioare [articolul 31 alineatul (2) din regulamentul financiar al Fundației];

                  7.

                  solicită Fundației să respecte strict dispozițiile regulamentului de bază, în special în ceea ce privește transferurile dintre titlurile bugetare; consideră totuși că este dificil ca bugetul să fie elaborat pe activități într-un sistem în care cheltuielile administrative și de personal se separă de cheltuielile operaționale, în special pentru o agenție ale cărei principale activități sunt furnizarea de analize privind politicile, diseminarea și schimburile de informații și de experiență, precum și sprijinirea consolidării capacităților țărilor partenere;

         Resurse umane

                  8.

                  salută inițiativa Fundației de a realiza o revizuire aprofundată a procedurilor sale de selecție a personalului ca reacție la constatările Serviciului de Audit Intern (IAS) și la recomandările Parlamentului; constată, în special, că procedurile de selecție ale Fundației au fost redefinite, că au fost adăugate câteva etape, iar instrumentele esențiale de sprijin au fost reexaminate;

         Auditul intern

                  9.

                  salută inițiativa Fundației de a furniza autorității care acordă descărcarea de gestiune raportul anual de audit intern asupra Fundației realizat de IAS; consideră că acest lucru este un semn de transparență și un exemplu de bune practici care ar trebui urmat de toate celelalte agenții;

                  10.

                  constată că, în 2009, IAS a realizat un audit asupra componentelor declarației de asigurare a directorului cu scopul de a obține asigurări rezonabile în ceea ce privește caracterul adecvat, eficiența și divulgarea în raportul anual de activitate a diferitelor elemente care constituie baza declarației de asigurare a directorului; ia act de faptul că IAS a constatat că lipsa informațiilor relevante care să vină în sprijinul observației făcute de director în declarația sa de asigurare pot induce cititorul în eroare; invită, prin urmare, directorul Fundației să redea mai detaliat aceste observații (oferind, printre altele, informații cu privire la criteriile de clasificare, eventualul impact negativ și/sau caracter material, precum și probabilitatea producerii unui eveniment nefavorabil);

                  11.

                  ia act de faptul că 11 dintre cele 15 recomandări ale IAS au fost puse în practică în 2009; constată, de asemenea, că IAS a făcut alte 8 noi recomandări în 2009, cu privire, în special, la: declarația de asigurare a directorului, o mai bună descriere a sistemului de control intern, o descriere detaliată a procesului de gestionare a riscurilor, introducerea de controale ex post asupra tranzacțiilor financiare, însoțită de o eșantionare bazată pe riscuri a angajamentelor și plăților, precum și definirea de valori-țintă pentru indicatorii organizaționali;

                  12.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 149.

         (2)  JO L 248, 16.9.2002, p. 1.

         (3)  JO L 354, 31.12.2008, p. 82.

         (4)  JO L 357, 31.12.2002, p. 72.

         (5)  JO L 252, 25.9.2010, p. 182.

         (6)  JO L 131, 23.5.1990, p. 1.

         (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).